G avlod standartlar - Telekomunikatsiya Injineringi" kafedrasi "

|
Telekomunikatsiya Injineringi" kafedrasi "
|
bet | 6/10 | Sana | 15.05.2024 | Hajmi | 0,7 Mb. | | #235890 |
Bog'liq simsiz tarmoqlar3G avlod standartlar
Shunday qilib, o‟tgan asrning oxirida ikkinchi avlod mobil aloqa tizimlarining asosiy kamchiligi ularning past 9,6-14,4 kbit/s tezlikda ma‟lumotlarni uzatishi bo‟ldi. Shu sababli, yuqorida ko‟rsatilganidek, IMT-2000 doirasida 3G tarmoqlarda kam harakatlanadigan abonentlar uchun 2 Mbit/s gacha va mobil abonentlar uchun 384 kbit/s gacha ma‟lumot oqimi tezliklariga erishish bo‟yicha ishlar olib borildi. Ma‟lumki jahonda 3GRR va 3GRR-2 nomlari bilan mashhur bo‟lgan uchinchi avlod standartlarini shakllantiruvchi ikkita global hamkorlik birlashmalari shakllandi. 3GRR qatnashchilari keng polosali W-CDMA (WCDMA inglizchadan Wideband-CDMA) texnologiyalar uchun chastota bo‟yicha (FDD) va vaqt bo‟yicha (TDD) duplekslashning o‟ziga xos xususiyatlarini muvofiqlashtirishga erishdilar. Bunda ular XEAI ga mos ravishda IMT-DC va IMT-TC loyihalarini taqdim etdilar. Asos qilib radiointerfeysni tashkil etish bo‟yicha еvropa takliflari UTRA (inglizchadan UMTS Terrestrial Radio AccessUMTS tizimga еr usti ulanish radiointerfeysi) UTRA FDD va UTRA TDD qo‟yildi. 3GPP-2 birlashma a‟zolari D-AMPS texnologiyasini UWC-136 texnologiyasigacha va cdmaOne texnologiyasini CDMA-2000 texnologiyasigacha rivojlantirish variantining evolyusion yo‟lini taklif etishdi. Bu takliflar XEAI ga IMT-SC va IMT-MC loyihalari sifatida taqdim etildi. Shunday qilib, IMT-2000 Dasturi doirasida 3G darajasida standartlarni birlashtirishga urinishlarga qaramasdan, jahonda baribir W-CDMA (UMTC, FOMA) va CDMA-2000 texnologiyalari asosidagi moslashmaydigan ikkita standartlar oilasi vujudga keldi (2.2-jadvalga qarang). Uchinchi avlod mobil aloqasi haqida quyida atroflicha 17 yoritiladi, shuning uchun bu еrda ularning rivojlanish jarayonini yoritish bilan cheklanamiz [15-17]. UMTS tarmoqlarning joriy etilishi mobil aloqaning rivojlanishida prinsipial yangi bosqich bo‟ldi va mobil tarmoqlarda ma‟lumotlarni uzatishda 2,048 Mbit/s gacha eng yuqori tezlikka erishish imkonini berdi. UMTS tizimlarining GSM/GPRS/EDGE tizimlaridan asosiy farqi 5 MGs o‟tkazish polosasiga ega bo‟lgan keng polosali signallardan (KPS) foydalanishi bo‟ldi. UMTS texnologiyasining yana bir afzalligi signalning yuqori halaqitbardoshligi va uning ko‟p nurlilik ta‟siriga barqarorligi hisoblanadi. Bundan tashqari, KPS dan foydalanish kanallarni ajratishning kodli uslubini (CDMA) ishlatish imkonini beradi. CdmaOne (IS-95) standartining rivojlanishidagi oraliq bosqich IS-95b spesifikasiya bo‟ldi. U 8 tagacha mantiqiy kanallarni birlashtirishga va 14,4x8=115,2 kbit/s nazariy tezlikka erishishga (real tezlik 64 kbit/s ni tashkil etdi) imkon berdi. Keyingi qadam CDMA-2000 loyihasi bo‟ldi, u natijada 3G tarmoqlariga qo‟yilgan IMT-2000 talablariga javob berishi kerak edi. CDMA2000 tarmog‟i rivojlanishining uchta bosqichi ko‟zda tutilgandi: 1x(2,75G daraja), 3x va sdma-2000DS (inglizchadan Direct Sequence – “to‟g‟ri ketma-ketlik”). Oxirgi variant texnik jihatdan W-CDMA ga o‟xshash bo‟lgan, shuning uchun uning ustida ish olib borish to‟xtatilgan. CDMA-2000 standartlari oilasi 3G darajasidagi tarmoqlardan Pre4G darajadagi tarmoqlargacha bo‟lgan oraliq bosqichlaridan o‟tdi (va o‟tmoqda). Lekin hozirgi vaqtda 3,5G; 3,75G; 3,9G avlodlari haqida gapirganda ko‟pincha 3GRR (UMTS - HSPA – HSPA+ - LTE) texnologiyalarining rivojlanish bosqichlari nazarda tutiladi, shuning uchun biz quyida aynan shu texnologiyalarga to‟xtalamiz, CDMA-2000 standartlari evolyusion bosqichlari haqida esa uchinchi avlod tarmoqlariga bag‟ishlangan 2,4- paragrafda so‟z yuritiladi
|
| |